হ্রদটির গড় পৃষ্ঠ এলাকা ১৭,৮৯১ বর্গকিমি (দ্বীপপুঞ্জ ব্যতীত )। উত্তর থেকে দক্ষিণের দৈর্ঘ্য ২১৯ কিলোমিটার এবং এর গড় প্রস্থ ৮৩ কিমি; গড় গভীরতা ৫১ মিটার, যদিও সর্বোচ্চ গভীরতা ২৩০ মিটার হ্রদের উত্তর-পশ্চিম অংশে। অববাহিকা এলাকা: ২৭৬,০০০ বর্গকিমি, ভলিউম: ৮৩৭ ঘন-কিলোমিটার । (শুরুর দিকে আনুমানিক হিসাবে ৯০৮ ঘনকিলোমিটার আয়তন ছিল)। প্রায় ৬৬০টি দ্বীপ রয়েছে, যার মোট ক্ষেত্রফল প্রায় 435 বর্গকিমি। লাডোগা হ্রদের গড় উচ্চতা সমুদ্রতল থেকে ৫ মিটার । অধিকাংশ বিখ্যাত দ্বীপপুঞ্জ যেমন ভালাম দ্বীপমালা, কিপোলা এবং কোনেভেটস হ্রদটির উত্তর পশ্চিম অংশে অবস্থিত।

কারেলিয়ান Isthmus দ্বারা এটি বাল্টিক সাগর থেকে পৃথক রয়েছে; নেভা নদীর মাধ্যমে এটি গালফ অফ ফিনল্যান্ডে মিলিত হয়েছে।

লাডোগা হ্রদ একটি নৌ-পরিবহনযোগ্য জলপথ এবং এটি ভোল্গা নদী থেকে বাল্টিক সাগরের জলপথের অংশ।

লাডোগা হ্রদের অববাহিকায় প্রায় ৫০০০০ হ্রদ এবং ১০ কিলোমিটারের থেকে বেশি দৈর্ঘ্য বিশিষ্ট ৩৫০০ নদী রয়েছে। ৮৫% জলপ্রবাহ ঘটে উপনদী গুলির কারণে, ১৩% বৃষ্টিপাতের কারণে এবং ২% ভূগর্ভস্থ জলের কারণে।

ইতিহাস
ব্যাকরণ
ভৌগোলিক প্রকৃতি
বন্যপ্রাণী